Decizia etapei de încadrare

**Proiect afisat site APM Iasi în data de 11.02.2016**

Ca urmare a solicitării de emitere a acordului de mediu adresate de S.C. AGRICOLA 96 SA cu sediul în jud. Iasi, sat Tiganasi, com. Tiganasi, înregistrată la APM Iasi, cu nr. 1321/09.02.2016 ,în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare,

Agenţia pentru Protecţia Mediului Iasi decide, ca urmare a consultărilor desfăşurate în cadrul şedinţei Comisiei de Analiză Tehnică din data de **11.02.2016** că proiectul „Modernizarea si reabilitarea infrastucturii secundare de irigatii la S.C. AGRICOLA 96 S.A. Tiganasi, judetul lasi - etapa I, propus a fi amplasat in jud. Iasi, com. Probota si Tiganasi

**nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

I. Motivele care au stat la baza luării deciziei etapei de încadrare în procedura de evaluare a impactului asupra mediului, conform criteriilor de selecţie din Anexa nr.3 a h.G. 445/2009, sunt următoarele:

**1**. Proiectul se încadrează în prevederile H.G.445/2009, anexa nr.2, pct. 13, lit.a) (orice modificari sau extinderi altele decit cele prevazute la pct. 22 din anexa 1, ale proiectelor prevazute in anexa 1 sau in prezenta anexa deja autorizate, executate sau in curs de a fi executate care pot avea efecte semnificative negative asupra mediului).

**2. Caracteristicile proiectului:**

a) mărimea proiectului – Prezenta investitie face parte din cadrul obiectivului ,,Amenajari hidroameliorative complexe – irigatii si desecari –Tabara – Trifesti – Sculeni, judetele Iasi si Botosani (cod 273)”, respectiv subsistemul de irigatii Lunca situat in zona de lunca a r.Prut, intre localitatile Trifesti si Sculeni. Terenul a fost proprietatea statului, fiind ulterior dat din administrarea A.N.I.F. RA Sucursala Moldova de Nord - Unitatea de Administrare Iasi catre O.U.A.I. Frasuleni.

Proiectul analizat propune reabilitarea si inlocuirea obiectelor fixe uzate ale statiei de punere sub presiune SPP 5, pusa in functiune in anul 1984. Datorita exploatarii indelungate, cu depasirea duratei normale de functionare a agregatelor de pompare si a instalatiilor componente, din lipsa intretinerii corespunzatoare a acestora, toate elementele fixe inregistreaza un grad avansat de uzura morala si fizica.

Lucrarile propuse pentru modernizarea si reabilitarea infrastructurii de irigatii aferente SPP5 , amplasata lateral stanga fata de canalul de aductiune CA 1, urmaresc asigurarea presiunii apei necesare irigarii in etapa actuala a unei suprafete de 333,72 ha, cu posibilitatea extinderii ulterioare.

 **1. Statia de pompare SPP 5**

 Pentru asigurarea parametrilor hidraulici necesari functionarii optime a statiei de pompare SPP 5 si deservirii sistemului de irigatii aferent s-a propus instalarea de noi agregate de pompare, ce vor asigura parametrii hidraulici necesari, cu reducerea semnificativa a consumului energetic si a cheltuielilor de exploatare, respectiv:

- 1 pompa cu ax vertical, avand caracteristicile: Q=504 mc/h, Hp=84 mCA, P=160 kW, n=1489 rot/min;

- 2 pompe cu ax vertical, avand caracteristicile: Q=306 mc/h, Hp=84 mCA, P=75 kW, n=2900 rot/min.

Agregatele propuse vor avea un randament calculat η ≥ 81%. Acestea vor fi deservite de armaturi noi pe conductele de refulare ale electropompelor, respectiv 3 robineti cu clapet de retinere, 3 compensatori telescopici de montaj, 3 robineti cu clapa fluture si actionare manuala, manometre cu cadran radial, inclusiv robineti de izolare manometru si robineti cu supapa de aerisire-dezaerisire Dn 50 mm.

Conductele de refulare ale noilor agregate de pompare vor fi executate din otel: 1x Dn 250 mm, respectiv 2 x Dn 150 mm.

Actionarea pompelor se va face prin instalarea a 3 convertizoare de frecventa, echipate cu tranzistor si rezistente de franare, urmarindu-se eficientizarea functionala prin realizarea sistemului de comanda tip Master - Follower.

De asemenea, pentru reabilitarea si modernizarea statiei au fost propuse si o serie de lucrari conexe, constand in:

- realizarea colectorului de refulare Dn 400 mm, inclusiv confectii metalice, pentru racordarea statiei de punere sub presiune la reteaua de distributie;

- reabilitare cuva umeda si avancamera, aceasta operatiune presupunand montarea de noi site si gratare in avancamera, montare capace din tabla striata, reparatii autonivelante cu mortare speciale ale peretilor, planseului si radierului si realizarea unui planseu nou, din beton armat, turnat peste cel existent cu grosimea de 15 cm;

- refacere pereu canal aductiune CA1, in zona de aspiratie a statiei de pompare de punere sub presiune, cu beton turnat pe loc in grosime de 15 cm;

- reabilitare cladire anexa electrica: refacere trotuare perimetrale si de acces, realizare termoizolatie exterioara, refacere tencuieli si zugraveli interior/exterior, reparatii pardoseala, scari de acces, reparatii acoperis, terasa, etc.;

- inlocuire panou electric de forta si comanda, cu tablou nou 0,4 kV, ce contine intrerupatorul general, transformatoare de curent de masura, centrala de masura parametri electrici, descarcator supratensiuni, circuite de alimentare si protectie pentru toti consumatorii statiei;

- refacerea impamantarilor si a instalatiei paratrasnet;

- imprejmuirea perimetrului statiei de pompare cu gard din panouri de plasa de sarma montata pe stalpi metalici, inclusiv realizare porti de acces.

 **2. Retele si instalatii de distributie**

Avand in vedere gradul avansat de uzura a conductelor principale si antenelor utilizate pentru distributia apei in sistemul irigatii, dar si datorita schimbarii instalatiilor tehnologice de aplicare a udarilor din aripi de udare cu mutare manuala in instalatii de udare autodeplasabile, s-a propus realizarea unei conducte de legatura CL1/SPP 5 dimensionata astfel incat sa asigure debitul si presiunea necesare noilor echipamanete de aplicare a udarilor, care se va realiza din PEHD PE 100 PN 10, cu lungimea totala de 2900 m, structurata astfel:

* De 450 mm pe 1350 m lungime,
* De 355 mm pe 1050 m lungime,
* De 250 mm pe 500 m lungime.

 Pe conducta de legatura se vor monta un numar de 40 hidranti Dn 150 mm, care vor asigura posibilitatile de racordare ale instalatiilor de udare propuse spre achizitionare, respectiv doua instalatii de udare liniare, autodeplasabile, cu L= 420 m si respectiv L= 765 m.

 Conducta de legatura CL1/SPP 5 va subtraversa drumurile de exploatare existente, astfel:

* in conducta de protectie din otel Dn 600 mm pe lungimea de 20 m (2 subtraversari a 10 m fiecare);
* in conducta de protectie din otel Dn 400 pe o lungime de 10 m.

 b) cumularea cu alte proiecte – nu este cazul

c) utilizarea resurselor naturale - pentru implementarea proiectului nu se utilizează resurse naturale regenerabile;

d) Producţia de deşeuri: - nu este cazul

e) emisiile poluante, inclusiv zgomotul şi alte surse de disconfort:

* vor fi generate de utilajele şi mijloacele de transport, pe perioada de realizare a proiectului; în zona amplasamentului nu sunt locuinţe;
* autovehiculele şi utilajele folosite pentru executarea lucrărilor, vor respecta condiţiile impuse prin verificările tehnice periodice în vederea reglementării din punct de vedere al emisiilor gazoase în atmosferă ;

**2. Localizarea proiectului**

2.1. utilizarea existentă a terenului – teren aflat în extravilanul comunelor Tiganasi si Probota pe amplasamentul unei vechi subsistem de irigatii situat in zona de lunca a r.Prut.

 2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul.

2.3.capacitatea de absorbţie a mediului, cu atenţie deosebită pentru:

a) zonele umede – nu este cazul

b) zone costiere – nu este cazul

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul

e) ariile clasificate sau zonele protejate prin legislaţia în vigoare, cum sunt: -

f) zonele de protecţie speciale- nu este cazul

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) ariile dens populate - nu este cazul;

i) peisajele cu semnificaţie istorică, culturală şi arheologică – nu este cazul;

**3. Caracteristicile impactului potenţial**

- extinderea impactului – local, numai în zona de lucru, pe perioada execuţiei obiectivului;

- natura transfrontieră a impactului – lucrările propuse nu au efecte transfrontieră;

- mărimea şi complexitatea impactului – impact redus, pe perioada execuţiei proiectului obiectivului;

- probabilitatea impactului – redusă, numai pe perioada executiei proiectului;

-durata, frecvenţa şi reversibilitatea impactului – redusă, numai pe perioada de executare a proiectului;

**II. Condiţiile de realizare a proiectului:**

**Modul de asigurare a utilităţilor**

**1. Alimentare cu apă** – Asigurarea cu apa pentru irigatii se realizeaza din riul Prut, prin intermediul statiei de pompare SPA LUNCA si a canalului de aductiune CA1, conform contractului incheiat cu furnizorul AM Apele Romane – ABA Prut - Birlad

**2. Evacuarea apelor uzate –** Nu este cazul

**3. Alimentare cu energie electrică –** Din reteaua existentă în zonă

***III. Măsuri pentru prevenirea, reducerea efectelor negative semnificative asupra mediului:***

**Protecţia calităţii apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;
* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* utilajele tehnologice vor respecta prevederile HG 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de persoane sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

**Protectia impotriva zgomotului**

- în timpul execuţiei şi funcţionării proiectului - nivelul de zgomot echivalent la limita incintei se va incadra conform STAS 10009/88 Acustica urbană, respectiv 65 dB (A), valoarea curbei de zgomot 60 dB ;

**Protecţia solului**

* depozitarea materialelor de construcţie şi a solului excavat se va face în zone special amenajate pe amplasament;
* platforme betonate pentru depozitarea materialelor de construcţie şi pentru depozitarea temporară a deşeurilor generate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* se va asigura controlul strict al transportului betonului/mortarului cu autovehicule, pentru prevenirea deversărilor accidentale pe traseu; spălarea benelor şi evacuarea apei cu ciment se va realiza în locuri special amenajate;
* se va asigura colectarea selectivă a deşeurilor rezultate în urma lucrărilor, depozitarea şi eliminarea acestora, în funcţie de natura lor, se va face prin firme specializate, conform prevederilor în vigoare;
* parcarea, gararea autovehiculelor se va face doar în incinta proprie.

#### Modul de gospodărire a deşeurilor

* + deseurile reciclabile rezultate în urma lucrărilor de construire se vor colecta selectiv şi vor fi predate la firme specializate în valorificarea lor;

**Lucrări de refacere a amplasamentului**

* în cazul unor poluări accidentale se va reface zona afectată,

**Dispoziţii finale:**

Titularul proiectului are obligaţia de a notifica APM Iasi dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Se va anunţa APM Iasi data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor

La finalizarea realizarii proiectului de investitie, inainte de punerea in functiune, operatorul/titularul va obtine autorizatia de mediu.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluare adecvată***.

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

|  |  |
| --- | --- |
|  DIRECTOR EXECUTIV, |  SEF SERVICIU AVIZE, ACORDURI, AUTORIZATII, |
|  ing. Bogdan Victor DAVIDEANU |  ing. Maria IACOB |

INTOCMIT,

ing. Irina SIMIONESCU